KÖZÖS NYILATKOZAT
KÖZÖS NYILATKOZAT
Ahogyan a XV. EFGP Tanács, 2003. November 8-án elfogadta
LEHETNE JOBB IS EURÓPÁBAN A DÖNTÉSEDTŐL FÜGG! 
Európában a zöldek jelentik a változást. A kibővített Európai Unió 25 országában tartandó választások eredményei a közös jövőnket határozzák meg. A Zöldek a legelkötelezettebben hirdették a tisztességes bővítést. Európa újraegyesítése volt és lesz a legfontosabb cél a berlini fal leomlása után. A toleránsabb, szociális és demokratikus Unió építésében az Európai Zöldek már kiemelkedő szerepet töltenek be. 
Az Európai Unióban a jelentős zöld részvétel lehet a garanciája egy elkötelezetten európai, helyesebb globalizációs szabályozásnak. A gazdasági és kereskedelmi szabályzókat a környezetvédelmi és szociális érdekek szolgálatába kell állítani. 
Mi Zöldek azt kívánjuk, hogy az EU és Európa jelentse a változást a béke, szolidaritás, a sokszínűség tiszteletét ebben az egyre törékenyebb és megosztott világban, amely konkrét javaslatokat vár egy fenntartható és igazságos jövő érdekében. A Zöldek a független és összetartó európai külpolitikáért fáradoznak, amely demokratikus és ökologikus alapokon nyugszik. 
Azt kívánjuk, hogy Európa vállalja környezetvédelmi felelősségét azzal, hogy radikálisan változtat az energia és közlekedési politikáján. A nukleáris energiát fel kell számolni és tiszta és biztonságosabb energiáknak kell felváltania. A jövőt a nap-, szél-, biomassza-, hidrológiai és más megújítható energiaforrások jelentik. 
Az Európa, amelyet szeretnénk nyitott és toleráns, amellyel egyaránt erősen védelmezi a kulturális és természeti sokszínűséget. A MI Európánknak magas szociális és ökológiai normáknak elkötelezetten kell felülkerekednie a pusztán kereskedelmi érdekek felett, a regionális, európai és a nemzetközi szinteken.
A Mi Zöld Európánkban a törvény előírásainak, és a helyi emberek, egyének jogainak előnyben kell részesülniük katonai hatalmak és gazdasági dominanciák előtt. A Zöldek már most a jobbat képviselik, és a 2004. évi választásokon, a támogatásoddal befolyásunk a jövőre még meghatározóbb lehet. 
Az új alkotmány feladata hogy az EU-t közelebb hozza az állampolgáraihoz az elszámoltathatóság, átláthatóság és demokratikusság fejlesztésével. Meggyőződésünk, hogy a Konvent az új Európai Alkotmányra tett javaslatával a helyes irányt vállalta. Történelmi okmányt alkotott. Nizza rémálma - ahol függönyök mögötti lóvásár-ügyletek jelentették az alkuk tartalmát ? végre elmúlik. Álláspontunk, hogy az Európai Alkotmányt népszavazásnak kell hitelesítenie. Az Európa zöldítésének elősegítése érdekében nem tétováznánk az alkotmány ama paragrafusának a segítségül hívását, amely Európai törvény javaslatára kötelezi a Bizottságot, amennyiben egy millió állampolgára kéri azt. Állampolgári kormányzás és fokozott civil társadalmi, valamint NGO részvételű demokrácia kialakítása kiemelt helyen szerepel politikánkban. 
Egyenlőség és szolidaritás alapelvein épülő szociális Uniót kívánunk építeni, amely az egész kontinensen a fenntartható ökológiai fejlődésre törekszik. 
A Mi Zöld Látomásunkban az Európai Unió rokonértelmű és jelképe a békének. Az Európai Uniónak békét kell hirdetnie és főszerepet kell játszania a békéért folytatott harcban, a bizonytalan nemzetközi helyzetekben. 
A Zöldek céljai: 
1. A KÖRNYEZET MEGÓVÁSA
Nekünk Zöldeknek e területen két kiemelt célunk van. Az egyik a BIZTONSÁGOS, EGÉSZSÉGES és ÍZLETES ÉLELMET mindenki számára. Ennek elérése érdekében továbbra is keressük és támogatjuk a Közös Agrár Politikának (KAP) a radikális reformját, annak súlypontjának a bio termelés irányába helyezését, regionális élelem termelést és a vidék fejlesztését. Ez segíti Európa sokszínű tájképének a megőrzését, a növény és állatvilágának sokszínűségének a védelmét. 
Biztosítanunk kell, hogy a fogyasztó a legfontosabb, amelynek lényege hogy biztonságos élelmet biztosítani mindenki számára, amit az állatok jogainak védelmével is elérhetünk. Ehhez az is hozzátartozik ahogyan tartjuk és szállítjuk őket. Biztosítanunk kell, hogy a fogyasztó megfelelő védelemben részesüljön azáltal, hogy az áru kötelező címkézésével az alapanyagok nyomon követhetősége garantálva legyen. Természetesen a Zöldek mindig az elővigyázatossági elv alkalmazását részesítik előnyben akkor is, amikor elutasítják a génmodifikált anyag tartalmat az élelmiszerekben. A vegyi ipar hatalmának megfékezésével és őket termékeikért, valamint az eljárásaikért felelőssé tétellel kívánjuk céljainkat elérni. 
A második fontos Zöld cél az ENERGIA POLITIKA MEGVÁLTOZTATÁSA. Minden lehetségest el kívánunk követni, hogy az anakronisztikus, és nukleáris-támogató Euratom Egyezményt megszüntessük. Fáradhatatlanul kell dolgoznunk azon, hogy kormányaink csatlakozzanak a Kyoto-i Egyezményhez, mint a CO2 kibocsátás csökkentésének első lépéséhez. Alapvetően a Zöldek kitartó állásfoglalása következtében az EU vezető szerepet tölt be a klímaváltozás elli harcban. Ezt a harcot fokozni kell. Követeljük a Kyoto-i Egyezmény ajánlásait alkalmazni a megalakítandó Európai Klíma Stabilitási Egyezmény keretein belül. Az Uniónak következetesen alkalmaznia kell Kyoto-i vállalásait, és rá kell bírnia az ez ideig húzódó országokat az egyezményhez való csatlakozásra. A szállítmányozási iparunkat a hatékonyság növelése és a szennyezés csökkentése érdekében meg kell reformálnunk. Ez az előfeltétele a klíma stabilitás elérésének és szükséges az egyre gyakoribb aszályos, forró nyarak, szélsőséges árvizeknek és drámai következményeiknek megelőzésére. 
Mi mindenki számára jobb életminőséget akarunk. Annak érdekében, hogy ez megtörténjék az adózásban elengedhetetlen változásra van szükség: a munkaerő adóztatását csökkenteni kell és a szennyezésekért öko-adókat kell bevezetni. 
2. A SZOCIÁLIS KERETEK ZÖLDÍTÉSE
Nekünk, Zöldeknek az a célunk, hogy ERŐS KÖZÖSSÉGEKET ÉS ÉLHETŐ VÁROSOKAT alakítsunk ki; SZOCIÁLIS ÉS GAZDASÁGI BIZTONSÁGGAL minden európai polgár számára az Európai Unió REGIONÁLIS ÉS STRUKTURÁLIS SEGÉLYEINEK kibontakoztatásával az európai SZOLIDARITÁS életre hívásához. Az adó dömpingek alkalmazása a tagországokban tilos kell legyen!
Az Unió versenypolitikájában alkalmazni kell a szociális és az ökológiai meghatározókat. 
A Zöld Politikának az egyik célpontja a szociális bevonás és biztos alapokon álló közszolgáltatás mindenki számára. A Zöld szociális és foglakoztatási politika kiemelten szem előtt tartja a nők érdekeit; a nemek érdekképviselete a politikánk fontos része. Nagy fontosságot tulajdonítunk a munka és családi élet helyes arányának meghatározásában, különös tekintettel a megfizethető gyermekgondozás biztosítására. A Zöldek hisznek a hátrányos helyzetűeknek a normális életvitelhez való jogaikban. A munkához és feltételekhez kötődő korlátokat el kell távolítani. Támogatjuk a teljes egészségügyi biztosítást, gáz ellátást, víz és elektromosság szolgáltatást, tisztes nyugdíj biztosítását idős polgároknak; a jó oktatáshoz való jogot, munkahelybiztonságot, munkaidő megosztást- munkamegosztást, egészség és biztonságvédelmet a munkahelyen; tisztes minimum béreket; megfelelő munkakörülmények biztosítását ? nem olcsó munkaerőt; a biztos jóléti rendszer kiépítését és a jóléti állam hagyományának kifejlesztését, amely szolidaritással és ellenőrzött piac gazdasággal jár együtt. Ellenállunk a neo-liberális elveknek, amelyek mindent a piaci érdekeknek vetnek alá. Mi Zöldek ugyanakkor biztosítani kívánjuk, hogy a Regionális és Strukturális Alapok felhasználása garantálja a szociális hálót. 
3. A DEMOKRÁCIA FEJLESZTÉSE
A demokrácia fejlesztése erős ÁLLAMPOLGÁRI RÉSZVÉTELT feltételez. Ez azt jelenti, hogy a mi Zöld elképzelésünk legelején az állampolgári jogok tiszteletben tartása, emberi jogok, nők jogai, és a kisebbségi jogok állnak. A kisebbségeket integrálni kell és a különbözőségüket, valamint kulturális jogaikat tiszteletben kell tartani. Mi zöldek a civil és NGO társadalom hatékonyabb részvételi demokráciájáért dolgozunk. Az európai igazságügyi és rendőri együttműködés elismerése mellett, mi Zöldek továbbra is a polgári jogok garanciáját követeljük. Mindent el kívánunk követni, hogy az Alapvető Jogok Chartájának alkalmazása teljes körű legyen. A csatlakozó országokban el kell ismerjék a szilárd politikai intézmények szükségességét, amelyek garantálják a demokráciát, igazságot és az emberi jogokat. A mi elképzelésünk szerinti toleráns és nyitott Európában nincs helye az intoleranciának és a szélsőséges jobb oldali erőknek, antidemokratikus nacionalista, vagy erőszakos 
vallási szervezeteknek. Minden állampolgárt - függetlenül nemtől, bőrszíntől, fogyatékosságtól, szexuális orientáltságtól, vallástól, nyelvtől, eredettől vagy kultúrától - egyenlő civil vagy politikai jog illeti meg. Nem EU állampolgároknak, akik az EU területén legálisan élnek biztosítani kell az állampolgárrá válás jogát - nem később, mint - öt éven belül. A régóta - jog alap nélkül - itt tartózkodó igénylők számára biztosítani kell a helyzetük legalizálására való jogot. 
Az EU hosszú idő óta folytat harcot a határokon átívelő bűnözés ellen. Mindezek ellenére nem megengedhető az igazságügyi - és rendőri erők fellépése a polgári jogok csorbítása árán.
Az európai letartóztatási rendelkezés életbe léptetése megkerülte a beépített biztosítékokat, amelyeket a kiadatási eljárásoknál alkalmaztak. A Zöldek követelik a tisztes vádeljárás alkalmazásának garantálását. 
Összefoglalva: számunkra, Zöldek számára EURÓPA DEMOKRATIZÁLÁSA az emberek közötti hatékonyabb szolidaritást; jobb átláthatóságot; több felelősséget és demokratikus ellenőrzést jelentheti az Európa Parlamentben. A régióknak és városoknak - decentralizált erőknek - nyújtott támogatást növelni kell; nagyobb részvételű demokrácia - beleértve népszavazásokon keresztül. Végezetül, egyenlő és tisztes hozzáférést a médiákhoz - és azoktól -, amelyek alapvető résztvevői a demokratikus folyamatoknak. 
4. A BÉKEPOLITIKA ERŐSÍTÉSE
A Zöldek hisznek Európa konfliktus megelőző képességében, nem indítva megelőző támadásokat. 
Az Európai Zöldek segítik a multilaterializmust és a lefegyverezést. Ellenezzük a tömegpusztító fegyvereket és kontinensünket mentesnek kívánjuk fenyegetésüktől. Azon dolgozunk, hogy a tömegpusztító fegyvereknek a további gyártásuk és terjesztésük megszűnjön. A fegyverek exportja szigorú és alapos ellenőrzés mellet történjék. A Zöldek meg kívánják állítani a személyi fegyverek kereskedelmét ugyanúgy, mint az aknák használatát. Erősen hiszünk abban, hogy Európa mindig a béke szellemében kell hogy cselekedjen. A Zöldek kiemelik, hogy az EU-n belüli semleges országok léte kiemelkedő értéke kell hogy legyen az EU-nak. 
A Zöldek egy olyan Európa építésében érdekeltek, amelynek nemzetközi szolidaritása és együttműködése példaszerű. Ennek érdekében a Zöldek önálló és összetartó európai külügypolitikán fáradoznak, amely aktívan védelmezi az emberi jogokat és a demokratikus és szociális, valamint ökológiai értékeket. Mi, Zöldek támogatjuk az Európai Béke Hadtest felállítását, amelynek feladata a konfliktusok megelőzése lenne. Ezt szolgálhatná a szilárd támogatás nyújtása a fejlődő országoknak gazdasági helyzetük stabilitásának elősegítése érdekében a világ országainak sorában. A hangsúly , amit mi Zöldek fontosnak tartunk, hogy a béke politikai párbeszéden kell alapuljon , diplomácián és korai konfliktus kezelésen, kulturális megértésen, tisztes kereskedelmen és energia forrás politikán keresztül ugyanúgy, mint konfliktus utáni helyreállításon. 
Végül mi, mint Zöldek hisszük, hogy az ENSZ a legmegfelelőbb fórum, amely a világot fenyegető kérdéseket kezelheti amellett, hogy segítjük a közös Európai Politikát, mi fenntartjuk, hogy Európa akcióit s az ENSZ felügyelete alá kell helyezni. 
5. A GLOBALIZÁCIÓ ALAPJAINAK SEGÍTÉSE
A Zöldek számára az EU fontos eszköz a jelenlegi tisztességtelen globalizációs rendszer reformálásában és ellenőrzésében. Az EU-nak súlyánál fogva a nemzetközi szervezetekben (Világ Bank, IMF, stb.) lehetősége van változtatásokat elérni. Európának élen kell járnia a jelenlegi rendszer reformjának kialakításában. Egy Tobin-féle adót kell bevezetni. Mi, Zöldek ragaszkodunk ahhoz, hogy az ökológiai és szociális feltételek figyelembe legyenek véve a kereskedelmi ügyekben. Ennek érdekében újra kell szabályozni a világ kereskedelmét, hogy jobban fenntartható legyen, amiként még demokratikusabban lesz ellenőrizhető a kereskedelem.
A világ kereskedelmet vizsgálva a Zöldek bíznak a cégek felelősségében, amelyek erős, kötelező érvényű szabályokat írnak számukra elő. A nemzeteken átívelő szabályozások tekintetében Európának erős szerepet kell vállalnia az Észak-Dél segély és fejlesztési együttműködésben. A szabadkereskedelmi szabályoknak számításba kell venniük az élelmiszerek minőségi védelmét és az életminőségi feltételeket, valamint a kis gazdálkodók jövedelmét is. 
Mi Zöldek hisszük, hogy a regionális és helyi gazdaságokat jobban figyelembe kellene venni és részvételre kell serkenteni őket. Mi a kulturális sokszínűség fenntartását is elő kívánjuk segíteni, például ösztönzőleg hatni a közrádió/TV szolgáltatásra, vagy a film-iparra. 
6. ZÖLD EREDMÉNYEK
Az utolsó 20 éven keresztül a Zöldek az Európai Parlamentben jelentős politikai és kulturális változások létrejöttét segítették elő. Az előttünk álló Európai választások előtt az Európai Zöld Pártok Föderációjának tagjai elhatározták, hogy Európai Zöld Pártot építenek fel erős, közös célokra. 
Mi Zöld Európát kívánunk; a döntés a kezedben van! 

